K. VALDEMĀRA IELA 2A, RĪGA, LV-1050, LATVIJA. TĀLRUNIS +371 67022300, E-PASTS INFO@BANK.LV, WWW.BANK.LV

Projekts (1. variants)

|  |  |
| --- | --- |
| [Datums] | Noteikumi Nr. \_\_\_\_\_ |

Rīgā

**Apdrošināšanas vai pārapdrošināšanas brokeru, citu dalībvalstu un ārvalstu apdrošināšanas vai pārapdrošināšanas brokeru filiāļu darbības pārskata sagatavošanas noteikumi**

Izdoti saskaņā ar

Apdrošināšanas un pārapdrošināšanas

izplatīšanas likuma 61. pantu,

Latvijas Bankas likuma 63. panta otro daļu

un 68. panta trešo daļu

1. Vispārīgie jautājumi
2. Noteikumi nosaka:
   1. prasības un kārtību, saskaņā ar kuru apdrošināšanas vai pārapdrošināšanas brokeri, citu dalībvalstu un ārvalstu apdrošināšanas vai pārapdrošināšanas brokeru filiāles, kas sniedz apdrošināšanas vai pārapdrošināšanas izplatīšanas pakalpojumus Latvijā (turpmāk kopā – brokeru sabiedrība), sagatavo un iesniedz Latvijas Bankai pārskatu par to darbību (turpmāk – pārskats), kas satur statistiskos datus un brokeru sabiedrību uzraudzībai nepieciešamo informāciju, kura nav statistiskie dati (turpmāk kopā – dati);
   2. pārskata iesniegšanas termiņus;
   3. pārskatā iekļauto datu glabāšanas ilgumu.
3. Noteikumos lietoti šādi termini:
   1. nerezidenti – visas institucionālās vienības, kuras reģistrētas ārpus Latvijas, un fiziskās personas, kuru mājsaimniecības atrodas ārpus Latvijas vai kuras ieradušās Latvijā uz laiku, kas īsāks par vienu gadu (izņēmums – studenti), kā arī citu dalībvalstu un ārvalstu diplomātiskās, konsulārās, starptautisko organizāciju un citas pārstāvniecības Latvijā;
   2. rezidenti – visas institucionālās vienības, t. sk. citu dalībvalstu un ārvalstu, kuras reģistrētas un darbojas Latvijā, un fiziskās personas, kuru mājsaimniecības atrodas Latvijā un kuras neizbrauc ārpus Latvijas uz laiku, kas pārsniedz vienu gadu (izņēmums – studenti), kā arī Latvijas diplomātiskās, konsulārās un citas pārstāvniecības citās dalībvalstīs un ārvalstīs;
   3. ārvalsts – valsts, kas nav dalībvalsts.
4. Terminu "apdrošināšana", "apdrošinātājs", "pārapdrošināšana", "pārapdrošinātājs" "dalībvalsts" un "uzraudzības iestāde" lietojums atbilst Apdrošināšanas un pārapdrošināšanas likumā sniegtajam šo terminu skaidrojumam, terminu "apdrošināšanas līgums", "apdrošinājuma ņēmējs", "apdrošināšanas prēmija" un "apdrošināšanas atlīdzība" lietojums atbilst Apdrošināšanas līguma likumā sniegtajam šo terminu skaidrojumam, terminu "apdrošināšanas izplatīšana", "apdrošināšanas starpnieks", "apdrošināšanas vai pārapdrošināšanas brokeris", "atlīdzība par apdrošināšanas vai pārapdrošināšanas izplatīšanu", "klients" un "pārapdrošināšanas starpnieks" lietojums atbilst Apdrošināšanas un pārapdrošināšanas izplatīšanas likumā sniegtajam šo terminu skaidrojumam, terminu "nemateriālie ieguldījumi" un "pamatlīdzekļi" lietojums atbilst Gada pārskatu un konsolidēto gada pārskatu likumā sniegtajam šo terminu skaidrojumam.
5. Pārskatā iekļautie dati nepieciešami Latvijas Bankas uzdevumu veikšanai, t. sk. tam, lai veiktu finanšu tirgus un tā dalībnieku uzraudzību un sagatavotu maksājumu bilances, starptautisko investīciju bilances, ārējā parāda, finanšu kontu un citu finanšu starpnieku statistiku atbilstoši Eiropas Savienības, t. sk. Eiropas Centrālās bankas, tiesību aktu prasībām.
6. Pārskatā iekļautos datus Latvijas Banka glabā pastāvīgi.
7. Pārskata sagatavošanas un iesniegšanas vispārējās prasības un kārtība un iesniegšanas termiņi
8. Apdrošināšanas vai pārapdrošināšanas brokeris sagatavo pārskatu, kas sastāv no:

6.1. "Bilances pārskata" (1. pielikums);

6.2. "Peļņas vai zaudējumu aprēķina" (2. pielikums);

6.3. pārskata "Saistības no apdrošināšanas un pārapdrošināšanas izplatīšanas" (3. pielikums);

6.4. pārskata "Naudas līdzekļi" (4. pielikums);

6.5. "Apdrošināšanas un pārapdrošināšanas izplatīšanas darbības pārskata" (5. pielikums).

1. Apdrošināšanas vai pārapdrošināšanas brokeris novērtē un uzrāda "Bilances pārskata" un "Peļņas vai zaudējumu aprēķina" pozīcijas saskaņā ar Gada pārskatu un konsolidēto gada pārskatu likuma prasībām, ja šajos noteikumos nav noteikts citādi.
2. Citas dalībvalsts un ārvalsts apdrošināšanas vai pārapdrošināšanas brokera filiāle, kas sniedz apdrošināšanas un pārapdrošināšanas izplatīšanas pakalpojumus Latvijā, sagatavo "Apdrošināšanas un pārapdrošināšanas izplatīšanas darbības pārskatu".
3. Valsts kodu uzrāda saskaņā ar starptautisko standartu ISO 3166 "Valstu un to administratīvi teritoriālā iedalījuma vienību nosaukumu kodi".
4. Brokeru sabiedrība sagatavo pārskatu par periodu no attiecīgā kalendārā gada 1. janvāra līdz attiecīgā kalendārā gada 30. jūnijam un par periodu no attiecīgā kalendārā gada 1. janvāra līdz attiecīgā kalendārā gada 31. decembrim.
5. Brokeru sabiedrība pārskatu iesniedz Latvijas Bankai 30 dienu laikā pēc attiecīgā perioda beigām elektroniskā veidā, izmantojot nebanku statistikas sistēmu, saskaņā ar Latvijas Bankas noteikumiem, kuri regulē elektronisko informācijas apmaiņu ar Latvijas Banku.
6. Pārskata sagatavošanā lietotā naudas izteiksmes vienība ir *euro*.
7. "Bilances pārskata" sagatavošanas prasības un kārtība
8. Pozīcijā "Debitoru parādi par apdrošināšanas un pārapdrošināšanas izplatīšanu un riska parakstīšanu" uzrāda prasības saskaņā ar izplatīšanas līgumu nosacījumiem par sniegtajiem apdrošināšanas vai pārapdrošināšanas izplatīšanas pakalpojumiem un apdrošināšanas vai pārapdrošināšanas riska parakstīšanu.
9. Pozīcijā "Apdrošinājuma ņēmēju neapmaksātās polises" uzrāda prasības pret apdrošinājuma ņēmējiem un cedentiem par nesaņemtajām apdrošināšanas un pārapdrošināšanas prēmijām atbilstoši ar apdrošināšanas vai pārapdrošināšanas komersantu noslēgtā izplatīšanas līguma nosacījumiem.
10. Pozīcijā "t. sk. apdrošinājuma ņēmēju neapmaksātās nepārtraucamās polises" uzrāda prasības pret apdrošinājuma ņēmējiem un cedentiem par nesaņemtajām apdrošināšanas un pārapdrošināšanas prēmijām, ja apdrošināšanas vai pārapdrošināšanas brokeris ir uzņēmies saistības pret apdrošināšanas vai pārapdrošināšanas komersantu par apdrošinājuma ņēmēju un cedentu neveiktajiem apdrošināšanas un pārapdrošināšanas prēmiju maksājumiem.
11. Pozīcijā "t. sk. apdrošinājuma ņēmēju neapmaksātās nepārtraucamās polises, par kurām veikts norēķins ar apdrošinātāju" uzrāda to pozīcijas "t. sk. apdrošinājuma ņēmēju neapmaksātās nepārtraucamās polises" daļu, par kuru apdrošināšanas vai pārapdrošināšanas brokeris jau veicis maksājumu apdrošināšanas vai pārapdrošināšanas komersantam.
12. Pozīcijā "Parādi apdrošinātājiem, pārapdrošinātājiem un citiem izplatītājiem" uzrāda apdrošināšanas vai pārapdrošināšanas brokera saistības pret apdrošināšanas vai pārapdrošināšanas komersantiem, apdrošināšanas vai pārapdrošināšanas starpniekiem, dalībvalstu vai ārvalstu apdrošināšanas vai pārapdrošināšanas starpniekiem saskaņā ar noslēgtā izplatīšanas līguma nosacījumiem.
13. "Peļņas vai zaudējumu aprēķina" sagatavošanas prasības un kārtība
14. Pozīcijā "Ieņēmumi no apdrošināšanas un pārapdrošināšanas izplatīšanas" uzrāda pārskata periodā gūto atlīdzību no apdrošināšanas un pārapdrošināšanas izplatīšanas pakalpojumiem, kas ir iekļauta apdrošināšanas vai pārapdrošināšanas prēmijā vai ko tieši maksā klients, vai ko saņem kā cita veida finansiālu atlīdzību saistībā ar noslēgto apdrošināšanas vai pārapdrošināšanas līgumu.
15. Pozīcijā "Ieņēmumi no apdrošināšanas un pārapdrošināšanas riska parakstīšanas" uzrāda pārskata periodā gūto atlīdzību no apdrošināšanas un pārapdrošināšanas riska parakstīšanas, kas ir iekļauta apdrošināšanas vai pārapdrošināšanas prēmijā vai ko tieši maksā klients, vai ko saņem kā cita veida finansiālu atlīdzību saistībā ar noslēgto apdrošināšanas vai pārapdrošināšanas līgumu.
16. Pozīcijā "Ieņēmumi no ieguldījumu pakalpojumu sniedzēja darbības" uzrāda ieņēmumus no ieguldījumu pakalpojumu sniedzēja darbības, kas veikta atbilstoši Finanšu instrumentu tirgus likumā noteiktajai kārtībai.
17. Pozīcijā "Ieņēmumi no PEPP plāna izplatīšanas" uzrāda ieņēmumus no Pan-Eiropas privāto pensiju produktu (turpmāk – PEPP) plāna izplatīšanas saskaņā ar Eiropas Parlamenta un Padomes 2019. gada 20. jūnija regulas (ES) 2019/1238 par Pan-Eiropas privāto pensiju produktu (PEPP) prasībām un Privāto pensiju fondu likuma III1 nodaļas "PEPP plāns, PEPP noguldītāju un PEPP saņēmēju aizsardzība" prasībām.
18. Pārskata "Saistības no apdrošināšanas un pārapdrošināšanas izplatīšanas" sagatavošanas prasības un kārtība
19. Pārskatā "Saistības no apdrošināšanas un pārapdrošināšanas izplatīšanas" uzrāda apdrošināšanas vai pārapdrošināšanas brokera saistības, kas radušās saskaņā ar noslēgto apdrošināšanas vai pārapdrošināšanas līgumu par apdrošināšanas vai pārapdrošināšanas brokera saņemtajām apdrošināšanas un pārapdrošināšanas prēmijām vai citiem maksājumiem, norādot apdrošināšanas vai pārapdrošināšanas komersantu, apdrošināšanas vai pārapdrošināšanas starpnieku, dalībvalsts vai ārvalsts apdrošināšanas vai pārapdrošināšanas starpnieku (turpmāk – darījuma partneris), pret kuru šīs saistības radušās.
20. Saistības pret citiem kreditoriem, kas nav darījuma partneri (piemēram, pret apdrošinājuma ņēmēju vai apdrošināšanas atlīdzības saņēmēju), kas radušās saskaņā ar noslēgtajiem apdrošināšanas un pārapdrošināšanas līgumiem, pārskatā "Saistības no apdrošināšanas un pārapdrošināšanas izplatīšanas" uzrāda apkopotā veidā.
21. Ailē "Darījuma partnera reģistrācijas numurs" uzrāda darījuma partnera reģistrācijas numuru. Latvijā reģistrētai komercsabiedrībai uzrāda Latvijas Republikas Uzņēmumu reģistra komercreģistrā piešķirto reģistrācijas numuru. Citā dalībvalstī vai ārvalstī reģistrētai komercsabiedrībai uzrāda attiecīgās valsts komercsabiedrības reģistrācijas iestādes piešķirto reģistrācijas numuru. Saistībām pret citiem kreditoriem, kas nav darījuma partneri, šajā ailē vērtību neuzrāda.
22. Ailē "Darījuma partnera nosaukums" uzrāda darījuma partnera precīzu un pilnu nosaukumu. Saistībām pret citiem kreditoriem šajā ailē uzrāda vērtību "Citi kreditori".
23. Ailē "Saistību apmērs (veselos *euro*)" uzrāda saistību apmēru pārskata perioda beigās pret katru darījuma partneri un citiem kreditoriem par saņemtajām apdrošināšanas un pārapdrošināšanas prēmijām un citiem maksājumiem saskaņā ar noslēgto apdrošināšanas vai pārapdrošināšanas līgumu Apdrošināšanas un pārapdrošināšanas izplatīšanas likuma 31. panta otrās daļas izpratnē. Šajā ailē ietver arī saistību apmēru pārskata perioda beigās pret apdrošināšanas vai pārapdrošināšanas komersantu par nesaņemtajām apdrošināšanas un pārapdrošināšanas prēmijām, ja apdrošināšanas vai pārapdrošināšanas brokeris ir uzņēmies saistības pret apdrošināšanas vai pārapdrošināšanas komersantu par apdrošinājuma ņēmēju un cedentu neveiktajiem apdrošināšanas un pārapdrošināšanas prēmiju maksājumiem.
24. Pārskata "Naudas līdzekļi" sagatavošanas prasības un kārtība
25. Pozīcijā "Atsevišķie naudas konti" uzrāda naudas kontus kredītiestādēs, kuros tiek turēti naudas līdzekļi, kas iegūti no apdrošināšanas vai pārapdrošināšanas izplatīšanas atbilstoši Apdrošināšanas un pārapdrošināšanas izplatīšanas likuma 31. panta otrajā daļā noteiktajam, kā arī naudas kontus, kurus apdrošināšanas vai pārapdrošināšanas brokeris ir atvēris ieguldījumiem termiņnoguldījumos, ievērojot Apdrošināšanas un pārapdrošināšanas izplatīšanas likuma 31. panta piektajā daļā noteiktās prasības.
26. Pozīcijā "Saimnieciskie konti" uzrāda visus apdrošināšanas vai pārapdrošināšanas brokera kredītiestādēs atvērtos naudas kontus saimnieciskās darbības nodrošināšanai.
27. Pozīcijā "Pēc pārskata perioda iemaksāts atsevišķajā naudas kontā" uzrāda naudas līdzekļu summu, kas pārskata periodā, veicot apdrošināšanas un pārapdrošināšanas izplatīšanu, saņemta kasē un pēc pārskata perioda iemaksāta atsevišķajā naudas kontā.
28. Ailē "Konta numurs" uzrāda visu apdrošināšanas vai pārapdrošināšanas brokera kredītiestādēs atvērto naudas kontu numurus, t. sk., ja naudas līdzekļu atlikums tajos ir nulle vai tas ir negatīvs.
29. Ailē "Summa" uzrāda naudas kontu atlikumus attiecīgajā ārvalstu valūtā. Ja naudas konta atlikums ir *euro,* tad naudas konta atlikuma summu uzrāda *euro*.
30. Ailē "Valūtas kods" uzrāda valūtas kodu saskaņā ar starptautisko standartu ISO 4217 "Valūtu un resursu kodi".
31. "Apdrošināšanas un pārapdrošināšanas izplatīšanas darbības pārskata" sagatavošanas prasības un kārtība
32. Brokeru sabiedrība, kas nodarbojas ar apdrošināšanas izplatīšanu, sniedz informāciju par parakstītajām apdrošināšanas prēmijām un atlīdzību par apdrošināšanas izplatīšanu sadalījumā pa apdrošināšanas komersantiem, apdrošināšanas starpniekiem un apdrošināšanas veidiem. Ja apdrošināšanas līgumos, kuros vienā līgumā ir iekļauti vairāki apdrošināšanas veidi, parakstītās apdrošināšanas prēmijas un atlīdzību par apdrošināšanas izplatīšanu ir iespējams identificēt pa katru apdrošināšanas veidu, attiecīgo informāciju sniedz sadalījumā pa apdrošināšanas veidiem. Ja parakstītās apdrošināšanas prēmijas un atlīdzību par apdrošināšanas izplatīšanu nav iespējams identificēt pa katru apdrošināšanas veidu, to uzrāda kopsummā pie būtiskākā apdrošināšanas veida. Brokeru sabiedrība, kas nodarbojas ar pārapdrošināšanas izplatīšanu, informāciju par parakstītajām pārapdrošināšanas prēmijām un atlīdzību par pārapdrošināšanas izplatīšanu sniedz, nesadalot pa apdrošināšanas veidiem.
33. Ailē "Darījuma partnera veids" uzrāda vērtību "Apdrošinātājs", ja darījuma partneris ir apdrošinātājs, vai "Pārapdrošinātājs", ja darījuma partneris ir pārapdrošinātājs, vai "Starpnieks", ja darījuma partneris ir apdrošināšanas vai pārapdrošināšanas starpnieks.
34. Ailē "Darījuma partnera reģistrācijas numurs" uzrāda darījuma partnera reģistrācijas numuru. Latvijā reģistrētai komercsabiedrībai uzrāda Latvijas Republikas Uzņēmumu reģistra komercreģistrā piešķirto reģistrācijas numuru. Citā dalībvalstī vai ārvalstī reģistrētai komercsabiedrībai uzrāda attiecīgās valsts komercsabiedrības reģistrācijas iestādes piešķirto reģistrācijas numuru.
35. Ailē "Darījuma partnera nosaukums" uzrāda darījuma partnera precīzu un pilnu nosaukumu.
36. Ailē "Uzraugošās iestādes valsts kods" uzrāda valsts, kuras uzraudzības iestāde ir licencējusi vai reģistrējusi darījuma partneri, kodu.
37. Ailē "Izplatīšanas pakalpojumu sniegšanas valsts kods" uzrāda valsts, kurā brokeru sabiedrība ir sniegusi apdrošināšanas vai pārapdrošināšanas izplatīšanas pakalpojumus atbilstoši ailē "Izplatīšanas pakalpojumu sniegšanas pamatojums" uzrādītajam pamatojumam, kodu.
38. Ailē "Izplatīšanas pakalpojumu sniegšanas pamatojums" uzrāda attiecīgo apdrošināšanas vai pārapdrošināšanas izplatīšanas pamatojumu, saskaņā ar kuru brokeru sabiedrība ir sniegusi apdrošināšanas vai pārapdrošināšanas izplatīšanas pakalpojumus citās dalībvalstīs. Pamatojumu norāda atbilstoši šo noteikumu 6. pielikumam "Pārskatā izmantotie kodi". Ja brokeru sabiedrība ir sniegusi apdrošināšanas vai pārapdrošināšanas izplatīšanas pakalpojumus Latvijā vai ārvalstīs, šajā ailē vērtību neuzrāda.
39. Ailē "Apdrošināšanas veida vai pārapdrošināšanas kods" uzrāda apdrošināšanas veida kodu atbilstoši šo noteikumu 6. pielikumam "Pārskatā izmantotie kodi". Brokeru sabiedrība, kas nodarbojas ar pārapdrošināšanas izplatīšanu, uzrāda kodu "MM6PR" ("Pārapdrošināšana").
40. Ailē "Prēmija (veselos *euro*)" uzrāda visas pārskata periodā parakstītās apdrošināšanas un pārapdrošināšanas prēmijas par apdrošināšanas līgumiem, kuri ir stājušies spēkā pārskata gadā, neatkarīgi no tā, vai šīs prēmijas ir vai nav saņemtas atbilstoši Latvijas Bankas noteikumos, kuri regulē apdrošinātāju un pārapdrošinātāju pārskatu sagatavošanu, sniegtajam skaidrojumam. Informāciju par parakstītajām apdrošināšanas un pārapdrošināšanas prēmijām sniedz neatkarīgi no tā, vai apdrošināšanas vai pārapdrošināšanas prēmijas apdrošinājuma ņēmējs vai cedents maksā brokeru sabiedrībai vai apdrošināšanas vai pārapdrošināšanas komersantam, ja par noslēgtajiem apdrošināšanas vai pārapdrošināšanas līgumiem brokeru sabiedrībai pienākas atlīdzība par apdrošināšanas vai pārapdrošināšanas izplatīšanu. Parakstītās apdrošināšanas un pārapdrošināšanas prēmijas atspoguļo bruto summā, t. i., nesamazinot tās par atlīdzību par apdrošināšanas un pārapdrošināšanas izplatīšanu apmēru. Brokeru sabiedrība, nosakot parakstītās apdrošināšanas un pārapdrošināšanas prēmijas apmēru, ņem vērā arī ietekmi, ko veido apdrošināšanas vai pārapdrošināšanas līgumu izbeigšana vai grozīšana.
41. Ailē "Komisija (veselos *euro*)" uzrāda brokeru sabiedrībai pienākošos atlīdzību par apdrošināšanas un pārapdrošināšanas izplatīšanu, kas ir iekļauta bruto parakstītajā apdrošināšanas vai pārapdrošināšanas prēmijā vai ko tieši maksā klients, vai ko saņem kā cita veida finansiālu atlīdzību saistībā ar noslēgto apdrošināšanas vai pārapdrošināšanas līgumu. Brokeru sabiedrība, nosakot tai pienākošās atlīdzības par apdrošināšanas un pārapdrošināšanas izplatīšanu apmēru, ņem vērā arī ietekmi, ko veido apdrošināšanas vai pārapdrošināšanas līgumu izbeigšana vai grozīšana.
42. Ailē "Atlīdzība (veselos *euro*)" citas dalībvalsts vai ārvalsts apdrošināšanas vai pārapdrošināšanas brokera filiāle uzrāda tai pārskata gadā (periodā no attiecīgā kalendārā gada 1. janvāra līdz attiecīgā kalendārā gada 31. decembrim) pienākošās atlīdzības par apdrošināšanas vai pārapdrošināšanas izplatīšanu, neiekļaujot atlīdzības par apdrošināšanas vai pārapdrošināšanas riska parakstīšanu, ieguldījumu pakalpojumu sniedzēja darbību vai PEPP plāna izplatīšanu. Pārskatā par periodu no attiecīgā kalendārā gada 1. janvāra līdz attiecīgā kalendārā gada 30. jūnijam šajā ailē noteikto informāciju neuzrāda.
43. Noslēguma jautājumi
44. Atzīt par spēku zaudējušiem Finanšu un kapitāla tirgus komisijas 2020. gada 14. jūlija normatīvos noteikumus Nr. 89 "Apdrošināšanas un pārapdrošināšanas starpnieku pārskatu sagatavošanas normatīvie noteikumi" (Latvijas Vēstnesis, 2020, Nr. 139).
45. Pārskatam par periodu no 2024. gada 1. janvāra līdz 2024. gada 31. decembrim piemēro Finanšu un kapitāla tirgus komisijas 2020. gada 14. jūlija normatīvos noteikumus Nr. 89 "Apdrošināšanas un pārapdrošināšanas starpnieku pārskatu sagatavošanas normatīvie noteikumi". Šajā punktā minēto pārskatu iesniedz Latvijas Bankai līdz 2025. gada 30. janvārim, izmantojot datu ziņošanas sistēmu, saskaņā ar Latvijas Bankas noteikumiem, kuri regulē elektronisko informācijas apmaiņu ar Latvijas Banku.
46. Noteikumi stājas spēkā 2025. gada 1. janvārī.

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |

1. pielikums

Latvijas Bankas 2024. gada

noteikumiem Nr. [\_\_\_\_\_]

**Bilances pārskats**

20\_\_\_. gada \_\_\_\_. \_\_\_\_\_\_\_\_\_\_\_\_\_

(pārskata perioda pēdējais datums)

Apdrošināšanas vai pārapdrošināšanas brokera nosaukums

Apdrošināšanas vai pārapdrošināšanas brokera kods

(veselos *euro*)

|  |  |  |  |  |
| --- | --- | --- | --- | --- |
| Pozīcijas nosaukums | Pozīcijas kods | Rezidenti | Nerezidenti | Kopā |
| A | B | 1 | 2 | 3 |
| **Aktīvi** (110000+120000) | 100000 | x | x |  |
| **Ilgtermiņa ieguldījumi** (111000+112000+113000) | 110000 | x | x |  |
| Nemateriālie ieguldījumi | 111000 | x | x |  |
| Pamatlīdzekļi | 112000 | x | x |  |
| Ilgtermiņa finanšu ieguldījumi | 113000 |  |  |  |
| t. sk. aizdevumi akcionāriem vai dalībniekiem un vadībai | 113100 | x | x |  |
| **Apgrozāmie līdzekļi** (121000+122000+123000+124000) | 120000 | x | x |  |
| Krājumi | 121000 | x | x |  |
| Debitori (122100+122200+122300+122400) | 122000 | x | x |  |
| Debitoru parādi par apdrošināšanas un pārapdrošināšanas izplatīšanu un riska parakstīšanu | 122100 |  |  |  |
| Apdrošinājuma ņēmēju neapmaksātās polises | 122200 |  |  |  |
| t. sk. apdrošinājuma ņēmēju neapmaksātās nepārtraucamās polises | 122210 | x | x |  |
| t. sk. apdrošinājuma ņēmēju neapmaksātās nepārtraucamās polises, par kurām veikts norēķins ar apdrošinātāju | 122211 | x | x |  |
| Īstermiņa aizdevumi akcionāriem vai dalībniekiem un vadībai | 122300 |  |  |  |
| Pārējie debitori | 122400 |  |  |  |
| Īstermiņa finanšu ieguldījumi | 123000 |  |  |  |
| Nauda | 124000 |  |  |  |

1. pielikums "Bilances pārskats" (turpinājums)

|  |  |  |  |  |
| --- | --- | --- | --- | --- |
| A | B | 1 | 2 | 3 |
| **Pasīvi** (210000+220000+230000+240000) | 200000 | x | x |  |
| **Pašu kapitāls** (211000+...+216000) | 210000 | x | x |  |
| Akciju vai daļu kapitāls | 211000 |  |  |  |
| Akciju/daļu emisijas uzcenojums | 212000 | x | x |  |
| Finanšu instrumentu un ilgtermiņa ieguldījumu pārvērtēšanas rezerve (+/–) | 213000 | x | x |  |
| Rezerves | 214000 | x | x |  |
| Iepriekšējo gadu nesadalītā peļņa/zaudējumi (+/–) | 215000 | x | x |  |
| Pārskata gada peļņa/zaudējumi (+/–) | 216000 | x | x |  |
| **Uzkrājumi** | 220000 | x | x |  |
| **Ilgtermiņa kreditori** (231000+...+236000) | 230000 | x | x |  |
| Parādi radniecīgajām un asociētajām sabiedrībām | 231000 |  |  |  |
| Parādi akcionāriem vai dalībniekiem un vadībai | 232000 |  |  |  |
| Aizņēmumi no kredītiestādēm | 233000 |  |  |  |
| Parādi apdrošinātājiem, pārapdrošinātājiem un citiem izplatītājiem | 234000 |  |  |  |
| Nākamo periodu ieņēmumi | 235000 |  |  |  |
| Pārējie ilgtermiņa kreditori | 236000 |  |  |  |
| **Īstermiņa kreditori** (241000+...+246000) | 240000 | x | x |  |
| Parādi radniecīgajām un asociētajām sabiedrībām | 241000 |  |  |  |
| Parādi akcionāriem vai dalībniekiem un vadībai | 242000 |  |  |  |
| Aizņēmumi no kredītiestādēm | 243000 |  |  |  |
| Parādi apdrošinātājiem, pārapdrošinātājiem un citiem izplatītājiem | 244000 |  |  |  |
| Nākamo periodu ieņēmumi | 245000 |  |  |  |
| Pārējie īstermiņa kreditori | 246000 |  |  |  |
| **Ārpusbilances saistības** (310000+320000) | 300000 | x | x |  |
| **Galvojumi** | 310000 | x | x |  |
| **Pārējās galvojumiem līdzīgās saistības** | 320000 | x | x |  |

Izpildītājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Iesniegšanas datums \_\_\_\_\_\_\_\_\_\_\_\_

(vārds, uzvārds; e-pasta adrese; tālruņa numurs)

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |

2. pielikums

Latvijas Bankas 2024. gada

noteikumiem Nr. [\_\_\_\_\_]

**Peļņas vai zaudējumu aprēķins**

20\_\_\_. gada \_\_\_\_. \_\_\_\_\_\_\_\_\_\_\_\_\_

(pārskata perioda pēdējais datums)

Apdrošināšanas vai pārapdrošināšanas brokera nosaukums

Apdrošināšanas vai pārapdrošināšanas brokera kods

(veselos *euro*)

|  |  |  |
| --- | --- | --- |
| Pozīcijas nosaukums | Pozīcijas kods | Pārskata periodā |
| A | B | 1 |
| **Neto apgrozījums** (110+120+130+140) | 100 |  |
| Ieņēmumi no apdrošināšanas un pārapdrošināšanas izplatīšanas | 110 |  |
| Ieņēmumi no apdrošināšanas un pārapdrošināšanas riska parakstīšanas | 120 |  |
| Ieņēmumi no ieguldījumu pakalpojumu sniedzēja darbības | 130 |  |
| Ieņēmumi no PEPP plāna izplatīšanas | 140 |  |
| Apdrošināšanas un pārapdrošināšanas izplatīšanas pakalpojumu izmaksas | 200 |  |
| Pārējie ieņēmumi | 300 |  |
| Pārējās izmaksas | 400 |  |
| **Peļņa vai zaudējumi pirms uzņēmumu ienākuma nodokļa** (100–200+300–400) | 500 |  |
| Uzņēmumu ienākuma nodoklis par pārskata periodu | 600 |  |
| Ieņēmumi vai izmaksas no atliktā nodokļa aktīvu vai saistību atlikuma izmaiņām (+/–) | 700 |  |
| Ārkārtas dividendes | 800 |  |
| **Pārskata perioda peļņa vai zaudējumi** (500–600+700–800) | 900 |  |

Izpildītājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Iesniegšanas datums \_\_\_\_\_\_\_\_\_\_\_\_

(vārds, uzvārds; e-pasta adrese; tālruņa numurs)

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |

3. pielikums

Latvijas Bankas 2024. gada

noteikumiem Nr. [\_\_\_\_\_]

**Saistības no apdrošināšanas un pārapdrošināšanas izplatīšanas**

20\_\_\_. gada \_\_\_\_. \_\_\_\_\_\_\_\_\_\_\_\_\_

(pārskata perioda pēdējais datums)

Apdrošināšanas vai pārapdrošināšanas brokera nosaukums

Apdrošināšanas vai pārapdrošināšanas brokera kods

|  |  |  |
| --- | --- | --- |
| Darījuma partnera reģistrācijas numurs | Darījuma partnera nosaukums | Saistību apmērs  (veselos *euro*) |
| 1 | 2 | 3 |
|  |  |  |
|  |  |  |
|  |  |  |

Izpildītājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Iesniegšanas datums \_\_\_\_\_\_\_\_\_\_\_\_

(vārds, uzvārds; e-pasta adrese; tālruņa numurs)

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |

4. pielikums

Latvijas Bankas 2024. gada

noteikumiem Nr. [\_\_\_\_\_]

**Naudas līdzekļi**

20\_\_\_. gada \_\_\_\_. \_\_\_\_\_\_\_\_\_\_\_\_\_

(pārskata perioda pēdējais datums)

Apdrošināšanas vai pārapdrošināšanas brokera nosaukums

Apdrošināšanas vai pārapdrošināšanas brokera kods

|  |  |  |  |  |  |
| --- | --- | --- | --- | --- | --- |
| Pozīcijas nosaukums | Pozīcijas kods | Konta numurs | Summa | Valūtas kods | Summa (veselos *euro*) |
| A | B | 1 | 2 | 3 | 4 |
| Atsevišķie naudas konti | 100 | x | x | x |  |
|  | 101 |  |  |  |  |
| Saimnieciskie konti | 200 | x | x | x |  |
|  | 201 |  |  |  |  |
| Nauda kasē | 300 | x | x | x |  |
| Pēc pārskata perioda iemaksāts atsevišķajā naudas kontā | 400 | x | x | x |  |

Izpildītājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Iesniegšanas datums \_\_\_\_\_\_\_\_\_\_\_\_

(vārds, uzvārds; e-pasta adrese; tālruņa numurs)

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |

5. pielikums

Latvijas Bankas 2024. gada

noteikumiem Nr. [\_\_\_\_\_]

**Apdrošināšanas un pārapdrošināšanas izplatīšanas darbības pārskats**

20\_\_\_. gada \_\_\_\_. \_\_\_\_\_\_\_\_\_\_\_\_\_

(pārskata perioda pēdējais datums)

Brokeru sabiedrības nosaukums

Brokeru sabiedrības kods

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Darījuma partnera  veids | Darījuma partnera  reģistrācijas numurs | Darījuma partnera  nosaukums | Uzraugošās iestādes  valsts kods | Izplatīšanas pakalpojumu sniegšanas valsts kods | Izplatīšanas pakalpojumu sniegšanas pamatojums | Apdrošināšanas veida vai pārapdrošināšanas kods | Prēmija (veselos *euro*) | Komisija (veselos *euro*) | Atlīdzība (veselos *euro*) |
| 1 | 2 | 3 | 4 | 5 | 6 | 7 | 8 | 9 | 10 |
|  |  |  |  |  |  |  |  |  | x |
|  |  |  |  |  |  |  |  |  | x |
| x | x | x | x | x | x | x | x | x |  |

Izpildītājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Iesniegšanas datums \_\_\_\_\_\_\_\_\_\_\_\_

(vārds, uzvārds; e-pasta adrese; tālruņa numurs)

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |

6. pielikums

Latvijas Bankas 2024. gada

noteikumiem Nr. [\_\_\_\_\_]

**Pārskatā izmantotie kodi**

|  |  |  |
| --- | --- | --- |
| Nosaukums | Kods | Skaidrojums |
| 1 | 2 | 3 |
| Apdrošināšanas veida vai pārapdrošināšanas kods | MM601 | Veselības apdrošināšana |
| MM602 | Nelaimes gadījumu apdrošināšana |
| MM6041 | Sauszemes transportlīdzekļu īpašnieku civiltiesiskās atbildības apdrošināšana |
| MM6042 | Sauszemes transportlīdzekļu īpašnieku civiltiesiskās atbildības obligātā apdrošināšana (OCTA) atbilstoši Sauszemes transportlīdzekļu īpašnieku civiltiesiskās atbildības obligātās apdrošināšanas likumam |
| MM6051 | Sauszemes transporta apdrošināšana |
| MM6052 | Dzelzceļa transporta apdrošināšana |
| MM6053 | Gaisakuģu apdrošināšana |
| MM6061 | Kuģu apdrošināšana |
| MM6062 | Gaisakuģu īpašnieku civiltiesiskās atbildības apdrošināšana |
| MM6063 | Kuģu īpašnieku civiltiesiskās atbildības apdrošināšana |
| MM6064 | Kravu apdrošināšana |
| MM607 | Īpašuma apdrošināšana pret uguns radītiem un cita veida zaudējumiem |
| MM608 | Vispārējā civiltiesiskās atbildības apdrošināšana |
| MM6091 | Kredītu apdrošināšana |
| MM6092 | Galvojumu apdrošināšana |
| MM610 | Juridisko izdevumu apdrošināšana |
| MM611 | Palīdzības apdrošināšana |
| MM612 | Dažādu finansiālo zaudējumu apdrošināšana |
| MM6DZ | Dzīvības apdrošināšana (visi veidi) |
| MM6PR | Pārapdrošināšana |
| Apdrošināšanas vai pārapdrošināšanas izplatīšanas pamatojums | P01 | Filiāle citā dalībvalstī |
| P02 | Pakalpojumu sniegšanas brīvības princips |

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |